**UPIS U EVIDENCIJU PRIJEVOZNIKA OTPADA, POSREDNIKA OTPADOM, TRGOVACA OTPADOM I RECIKLAŽNIH DVORIŠTA**

Temeljem članka 47. stavka 3. Zakona o gospodarenju otpadom („Narodne novine“, broj 84/21) u Evidenciju prijevoznika otpada, posrednika otpadom, trgovaca otpadom i reciklažnih dvorišta upisat će se pravna osoba ili fizička osoba – obrtnik koja podnese zahtjev za upis putem mrežne aplikacije Registra djelatnosti gospodarenja otpadom.

Upis u Evidenciju prijevoznika otpada, posrednika otpadom, trgovaca otpadom i reciklažnih dvorišta obavlja nadležno tijelo županije odnosno Grada Zagreba **prema adresi sjedišta podnositelja zahtjeva**.

**NAČIN PODNOŠENJA ZAHTJEVA**

Zahtjev za upis u Evidenciju prijevoznika otpada, posrednika otpadom, trgovaca otpadom i reciklažnih dvorišta podnosi se elektroničkim putem na mrežnoj poveznici <https://ogo.mzoe.hr/Home/Login>

Nakon što se u aplikaciji kreira zahtjev (ispuni zahtjev i prilože traženi dokumenti) potrebno je iz aplikacije preuzeti zahtjev za ispis u PDF-u, ispisati ga, ovjeriti pečatom i potpisom te zajedno s potrebnim dokumentima i upravnom pristojbom tarife broj 1. Uredbe o Tarifi upravnih pristojbi ( „ Narodne novine“, broj 156/22) u ukupnom iznosu od 2,65 eura državnih biljega, potrebno je dostaviti osobno ili poštom na adresu: **Ličko-senjska županija, Upravni odjel za prostorno uređenje, graditeljstvo i zaštitu okoliša, Dr. Franje Tuđmana 4, 53 000 Gospić.**

Uz zahtjev je od ostale dokumentacije potrebno dostaviti izvod iz nadležnog registra: trgovački sud ili obrtnički registar.

Upravna pristojba može se platiti državnim biljezima ili uplatnicom sa sljedećim podacima:

**Model**: HR 68

**OIB**: 40774389207

**IBAN**: HR8523900011800009008

**Poziv na broj odobrenja**: 7307-OIB Uplatitelja

**Opis plaćanja:** upravna pristojba za upis u Evidenciju prijevoznika otpada, posrednika otpadom, trgovaca otpadom i reciklažnih dvorišta

Uz zahtjev se prilaže sljedeća dokumentacija za:

EVIDENCIJA RECIKLAŽNIH DVORIŠTA:

* Dokaz da pravna ili fizička osoba-obrtnik raspolaže reciklažnim dvorištem (ugovor o zakupu ili vlasnički list) koje je građevina za koju je izdan akt kojim se dozvoljava uporaba sukladno posebnom propisu ili da raspolaže mobilnom jedinicom za koju je izdana izjava o sukladnosti proizvoda,
* Suglasnost za uspostavu reciklažnog dvorišta od jedinice lokalne samouprave

EVIDENCIJA PRIJEVOZNIKA OTPADA:

* Dokaz da je pravna ili fizička osoba-obrtnik registrirana za obavljanje djelatnosti prijevoza (rješenje Trgovačkog suda i izvadak iz sudskog registra ili rješenje o upisu u obrtni registar i preslika obrtnice u kojem je registrirana djelatnost prijevoza/prometa),

EVIDENCIJA POSREDNIKA:

* Dokaz da je pravna ili fizička osoba-obrtnik registrirana za obavljanje djelatnosti posredovanja u gospodarenju otpadom (rješenje Trgovačkog suda i izvadak iz sudskog registra ili rješenje o upisu u obrtni registar i preslika obrtnice u kojem je registrirana djelatnost posredovanja otpadom ili djelatnost gospodarenja otpadom),

EVIDENCIJA TRGOVACA OTPADOM:

* Dokaz da je pravna ili fizička osoba-obrtnik registrirana za obavljanje djelatnosti trgovanja otpadom (rješenje Trgovačkog suda i izvadak iz sudskog registra ili rješenje o upisu u obrtni registar i preslika obrtnice u kojem je registrirana djelatnost trgovanja otpadom ili djelatnost gospodarenja otpadom),
* Ukoliko preuzima otpad u posjed dokaz o raspolaganju skladištem otpada (za koje je izdana dozvola za gospodarenje otpadom ili je skladište upisano u Očevidnik sakupljača i oporabitelja otpada) ili raspolaže reciklažnim dvorištem (koji je upisan u evidenciju reciklažnih dvorišta).

**UPUTA O NAČINU PROVEDBE ODRŽAVANJA AŽURNIH PODATAKA I IZMJENI PODATAKA U EVIDENCIJI**

U svrhu održavanja ažurnih podataka u u Evidenciju prijevoznika otpada, posrednika otpadom, trgovaca otpadom i reciklažnih dvorišta sukladno članku 47. stavak 6. Zakona, osoba koja se upisala u Evidenciju prijevoznika otpada, posrednika otpadom, trgovaca otpadom i reciklažnih dvorišta dužna je jednom godišnje potvrditi namjeru obavljanja djelatnosti u narednoj godini.

Izmjenu podataka i potvrđivanje namjere obavljanja djelatnosti u narednoj godini korisnici će samostalno obavljati u apliakaciji.

Upute i informacije o navedenom dostupne su u uputama „Autentifikacija korisnika“.